Quake Champions

Quake Champions ("אלופי קווייק") הוא משחק פעולה בסגנון יריות גוף ראשון. המשחק פותח על ידי חברת id Software והופץ על ידי חברת Bethesda למחשב האישי בלבד כחלק מסדרת Quake הנודעת. בהיותו הכותר החמישי המרכזי של הסדרה, אחרי Quake 4 ששוחרר בשנת 2005, המשחק מתרכז במשחק מרובה משתתפים ברשת האינטרנט, בדומה ל-Quake 3: Arena. מאז אוגוסט 2018, המשחק עבר למודל חינמי (Free 2 play).

 משחקיות 
250px|ממוזער|הריגת שחקן במהלך קרב קבוצתי
Quake Champions תואר על ידי המפתחים כ "משחק Arena shooter תחרותי מבוסס דמויות" ואכן, המשחקיות שלו הושפעה רבות מזו של קודמו המוצלח Quake 3 ושל הגרסה המחודשת שיצאה לו, Quake Live, כאשר ההשפעה האומנותית הגיעה בעיקרה מהמשחק Quake הראשון. המשחק מציג מגוון רחב של דמויות, חלקן הוצגו במשחקים קודמים של איד וחלקן חדשות, והחידוש הגדול במשחקיות הגיע מכך שכל דמות (שנקראת בז'רגון המשחק "אלוף", "Champion") ישנן יכולות מיוחדות, בדומה לרעיון שהוצג במשחקים כמו Overwatch. לכל אלוף יש שני סוגים של יכולות מיוחדות, יכולות פאסיביות (לפחות אחת) המשפיעות על השחקן לאורך כל המשחק, ויכולת אחת אקטיבית, שנמשכת לכל היותר מספר שניות ובעלות זמן השהייה של בין 30 ל-45 שניות. כדי לאזן את כוחותיהן של היכולות בשדה הקרב, המשחק תוכנן כך שגם ליכולות המיוחדות יהיו אמצעי התגוננות שונים ועל השחקנים המשחקים באותה הקבוצה לגלות איזה אלופים עובדים בצורה הטובה ביותר ביחד וכיצד להתגונן מפני האלופים של הקבוצה היריבה. בדומה ליתר המשחקים בסגנון, המשחק שם דגש רב גם על כישורי המשחק של השחקן ואל לו להסתמך רק על היכולות המיוחדות של האלוף שברשותו.

בדומה למשחקי יריות תחרותיים אחרים שיצאו בשנים קודם לכן, גם כאן המשחק מציג מערכת עליית רמות (הנקבעת לפי נקודות ניסיון) ודרגות (הנקבעת לפי כישוריו של השחקן, ניצחונותיו והפסדיו), אך בשונה מהם, המשחק לא מציג Loadouts של כלי נשק (בחירה מראש של כלי נשק לפני הקרב) אלא שכלל כלי הנשק זמינים עם תחילת המשחק ופזורים במפה, בדיוק כמו במשחקי Quake הקודמים. מצבי המשחק מגוונים, והם כוללים מצב "כולם על כולם", קרב בקבוצות, דו-קרב, וכן שלל מצבי "ארקייד" כמו InstaGib, Sacrifice, Hot Rockets ועוד.

 האלופים הזמינים במשחק 
עם יציאת המשחק היו זמינים יותר מתריסר אלופים, חלקם מקוריים וחלקם הוצגו במשחקים קודמים. עם הזמן התווספו עוד אלופים כאשר חלקם מגיעים מסדרות משחקים אחרות של איד, לאו דווקא מסדרת Quake.
+שםמבוסס עליכולת אקטיביתיכולות פאסיביותAnarkiQuake 3: Arenaמזריק לעצמו חומר המחדש את נקודות החיים שלו.שליטה טובה יותר בזמן תנועה באוויר.Athena -חבל עם וו תפיסה המתחבר לקירות ומאפשר לעקוף מכשולים.קפיצה טובה יותר.B.J. BlazkowiczWolfenstein: The New OrderDual-wielding: החזקת שני כלי נשק מאותו הסוג בשתי הידייםריפוי פאסיבי של החיים אל הנקודה הקרובה ביותר במכפלות של 20.ClutchQuake 3: Arenaמגן אקטיבי החוסם פגיעות מכלי נשקשימוש במקדחה שיש ברשותו כנשק, הגברת מהירות בתנועה בקו ישר, יכולת להתחמק לצדדים על ידי לחיצה פעמיים על אחד ממקשי התנועהDeath Knight -זימון כדורי אש הפוגעים ביריבחסינות לנזק מאש ומלבה, גרימת Damage over time ליריבDoom Slayerדום 2016Berserk: מהירות מוגברת וכוח פיזי רב המאפשר לו להרוג אויבים בידיים ריקות.
בנוסף, מוזיקת הרקע של Doom מתנגנת כאשר היכולת פעילה.קפיצה כפולה (יכולת לבצע קפיצה נוספת באוויר לאחר קפיצה)Eisen -זימון רובוט המתמקם בנקודה מסוימת ויכול להגן על השחקן וכן להתריע מפני אויביםהקטנת זמן ההשהייה בין יכולות מיוחדות כאשר אוספים שריונות מהרצפה או מאויבים.Galena -זימון טוטם המרפא את חברי הקבוצה וגורם נזק ליריבהקטנת זמן ההשהייה בין יכולות מיוחדות כאשר מחדשים את נקודות החיים.KeelQuake 3: Arenaהשלכת רימונים תוך כדי קרב, ניתן להחזיק עד 5 רימונים (מתחדשים) ולכל רימון זמן השהייה של 10 שניותהקטנת זמן ההשהייה בין יכולות מיוחדות כאשר אוספים תחמושת.Nyx -יכולת להפוך לרואה ואינו נראה.היעזרות בקירות כדי לקפוץ ולהתחמק ממכשולים.RangerQuakeזימון כדור בנקודה מסוימת, המאפשר לשחקן להשתגר אליו (ולפוצץ אויב שעמד בדרכו של הכדור)נזק מופחת מכלל סוגי כלי הנשקScalebearer -הסתערות לעבר היריב במהירות גבוהה, במטרה להרוג כל שחקן שיתנגש בו.יכולת למעוך שחקנים אחרים כאשר המהירות שלו עוברת סף מסוים.SlashQuake 3: Arenaיצירת שובל פלסמה תו"כ תנועה, הגורם נזק ליריב, וניתן גם לפוצץ אותו.יכולת להחליק על האדמה במצב שכיבה לאחר נחיתה מהאוויר.SorlagQuake 3: Arenaיריקת חומצה, האזור הנגוע בחומצה יגרום נזק ליריב, פגיעה ישירה של חומצה בשחקן תעוור אותו זמניתשליטה טובה יותר בזמן קפיצה ותנועה באוויר, חסינות מפני יריקת חומצה של אויביםStrogg & PeekerQuake 2, Quake 4השחקן מצויד בעוזר רובוטי ויכול לשלוח אותו לתקוף עצמאית את יריביו.השגת חומר בשם Stroyent מגופות יריבים, החומר הזה מרפא את נקודות החיים של השחקן.VisorQuake 3: Arenaיכולת לראות אויבים המסתתרים מאחורי קירות ומחסות.השחקן לא מאבד מהירות לאחר קפיצה.

 מודל תשלום 
כאשר יצאה גרסת הגישה המוקדמת, השחקן היה נדרש לקנות אותו ולאחר קניית המשחק כלל הדמויות ומצבי המשחק נהיו זמינים. ב-10 באוגוסט 2018, המשחק עבר למודל בו המשחק עצמו ניתן בחינם, יחד עם הדמות Ranger כברירת מחדל, והדמות Scalebearer שהייתה נפתחת אחרי שהשחקן היה מסיים את ה-Tutorial. כדי לפתוח את יתר הדמויות, השחקן נדרש לקנות חבילת הרחבה על מנת לקבל גישה לכלל הדמויות לצמיתות, או לשחק מספיק זמן במטרה לצבור נקודות שאיתן אפשר "להשאיל" אלוף לזמן מצומצם. בכך, המשחק משלב אספקטים של משחק חינמי יחד עם משחק בתשלום.

ניתן גם לקנות ערכות למתחיל המכילות מספר מצומצם של דמויות, וכן לקנות Loot boxes מהן ניתן להשיג פריטים קוסמטיים.

 פיתוח 
בשלבים המוקדמים של הפיתוח, שהחל עוד בשנת 2013, המשחק היה ידוע תחת השם "פרויקט לאבקראפט". המטרה המקורית הייתה לבנות את המשחק על בסיס המשחק Quake Live, שהיה בעצמו רימייק של Quake 3. בזמן שהמפתחים היו עסוקים בלבנות את אב הטיפוס של המשחק על בסיס המנוע של Quake Live, נודע להם על פיתוח הכותר הבא בסדרת דום ועל יכולות המנוע הגרפי שלו, והחליטו לשתף פעולה עם סטודיו בשם Saber Interactive על פיתוח המשחק, שכבר הפך לפרויקט בפני עצמו שאינו קשור יותר ל-Quake Live. אף על פי שהמפתחים אכן שאבו השראה מאופן פיתוחו של דום 2016, הם השתמשו במנוע ייחודי פרי פיתוחן של איד ושל Saber, ולא במנוע id Tech 6 ששימש את דום. טים ווילץ, מנכ"ל איד, הסביר כי הסיבה שבחרו לא להשתמש בסוף במנוע של דום הייתה מפני שב-Quake אין צורך בהרבה תכונות שיש בדום, למשל התמיכה ב-Vulkan API, מציאות מדומה, SnapMap ותמיכה במודים שפותחו עבור דום.

את המוזיקה למשחק הלחינו אנדרו הולשולט וכריס ורנה. הולשולט היה ידוע קודם לכן כמלחין של המוד Brutal Doom שיצא לדום המקורי, וכן על הרימייק שיצא בשנת 2013 למשחק Rise of the Triad. ורנה הוא מוזיקאי ותיק ומוערך בתחום הרוק והמטאל, ששימש כמתופף של ניין אינץ' ניילז ומרילין מנסון, וכן עבד על מספר פרויקטים נוספים בשיתוף פעולה עם איד וביניהם הלחנת הפסקול למשחקים דום 3 ו-Quake 4.

המשחק הוצג בתערוכת E3 של 2016 ונכנס לשלב בטא סגורה באפריל 2017. מאוחר יותר באותה השנה, הוצגו שני גיבורים חדשים: בי. ג'יי. בלאזקוביץ' מסדרת Wolfenstein שהוצג בתערוכת E3 שהתקיימה ביולי 2017, ודום סלייר (גיבור משחקי דום) שהוצג חודש לאחר מכן, באוגוסט 2017, עם השקת גרסת ה"גישה המוקדמת" (Early Access) של המשחק.

המשחק יצא בתצורת Free to play ב-10 באוגוסט 2018, כאשר בת'סדה הכריזו כי המשחק יעבוד על מודל Loot boxes אך בדצמבר באותה השנה הם הכריזו כי הם יעברו למודל תשלום של Battle pass כאשר ה-Loot boxes יהיו זמינות עבור פריטים קוסמטיים בלבד.

 קבלה וביקורות 
המשחק זכה בתואר "בחירת המעריצים" למשחקי פעולה בטקס פרסי Gamers' Choice Awards, ובפרס "משחק הפעולה של השנה" מטעם Titanium Awards.

קישורים חיצוניים


 עמוד המשחק בחנות הווירטואלית Steam 

 שמואל מקונן, רשמים מהבטא - Quake Champions, באתר Vgames, 3 במאי 2017

הערות שוליים

קטגוריה:משחקי יריות ממוחשבים (גוף ראשון)
קטגוריה:משחקי וידאו משנת 2017
קטגוריה:Quake